Diari Oficial de la Generalitat Valenciana


Sumari del DOGV 4622, del 04-11-2003 (2003/11568)

Informació pública del projecte de reparcel·lació forçosa del sector residencial La Torre d'Albaida.
----------------------------------------------------------------------------------------------------

### Dades del document

Número de DOGV
:   4622

Data del DOGV
:   04-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11273


Organisme emissor
:   Ajuntament d'Albaida

Tipus de document
:   Anunci

Informació pública del projecte de reparcel·lació forçosa del sector residencial La Torre d'Albaida. [2003/S11497]
  
Per Resolució d'esta Alcaldia de 14 d'octubre de 2003 s'ha acordat sotmetre a informació pública el projecte de reparcel·lació forçosa del sector residencial La Torre d'Albaida que ha sigut presentat per l'adjudicatari del programa per al desenvolupament de l'actuació integrada d'este sector Construcciones Guijarro, SA. La resolució de referència es transcriu literalment tot seguit:
  
«Decret de l'Alcaldia Presidència de 14 d'octubre de 2003, pel qual s'acorda sotmetre a informació pública el projecte de reparcel·lació del sector residencial La Torre d'Albaida, presentat per l'adjudicatari del programa de desenvolupament de l'actuació integrada del sector i agent urbanitzador Construcciones Guijarro, SA.
  
Vista la instància de data 7 d'abril de 2003, entrada 950 de 8 d'abril de 2003, que presenta Juan Miguel Guijarro Muñoz, amb domicili a efectes de notificació al carrer Pius XII, núm. 21 d'Ontinyent, que actua en nom i representació de la societat Construcciones Guijarro, SA., com a agent urbanitzador del programa per al desenvolupament de l'actuació integrada del sector residencial La Torre d'Albaida, segons resolució d'Alcaldia de 28 de novembre de 2001, per la qual es presenta per a la seua tramitació administrativa preceptiva el projecte de reparcel·lació forçosa del programa per al desenvolupament de l'actuació integrada del sector La Torre.
  
Atès que el projecte de reparcel·lació forçosa presentat ha estat supervisat per l'oficina tècnica municipal i compleix els requisits i regles per a l'adjudicació de parcel·les establertes als articles 68, 70 i 71 de la Llei de la Generalitat Valenciana 6/1994, de 15 de novembre, Reguladora de l'Activitat Urbanística.
  
Atès allò establit en els articles 46.1 i 3 en relació amb el 69 de la Llei 6/1994, de 15 de novembre, Reguladora de l'Activitat Urbanística, pel que fa a les actuacions prèvies abans de l'aprovació del projecte de reparcel·lació pel ple de la corporació.
  
Per tot el que precedeix pel present, he resolt:
  
Primer. Sotmetre a informació pública el projecte de reparcel·lació forçosa del programa per al desenvolupament de l'actuació integrada del sector residencial La Torre presentat per l'agent urbanitzador i adjudicatari del programa Construcciones Guijarro, SA, amb tota la documentació que l'integra, mitjançant la inserció d'edicte publicat en un diari d'informació general editat a la Comunitat Valenciana i ?posteriorment o simultània- en el Diari Oficial de la Generalitat Valenciana, als efectes de presentació d'al·legacions, si és el cas, dintre del termini de 20 dies comptadors des de l'endemà al de la publicació de l'edicte en el Diari Oficial de la Generalitat Valenciana.
  
Segon. Trametre avís als propietaris i titulars de drets afectats per la reparcel·lació forçosa, prèviament a la inserció de l'edicte, amb el contingut de la present resolució i al domicili fiscal que aparega en el cadastre.
  
Tercer. Sol·licitar del Registre de la Propietat d'Albaida la certificació del domini i càrregues de les parcel·les incloses en el reparcel·lació del sector residencial La Torre, simultàniament a la convocatòria de la informació pública, a més, d'estendre al marge de cadascuna de les finques nota expressiva de l'organisme actuant i data d'inici de l'expedient per a dur a terme l'aprovació de la reparcel·lació.»
  
La qual cosa es fa pública mitjançant avís d'este acord als titulars cadastrals i anunci en un diari d'informació general editat a la Comunitat Valenciana i posterior o simultàniament en el Diari Oficial de la Generalitat Valenciana pel termini de 20 dies i s'indica als interessats que durant este termini es podran formular al·legacions sobre el projecte aprovat que podrà ser objecte de pública consulta a l'Ajuntament.
  
Este anunci ho es també als efectes de comunicació de l'avís als titulars desconeguts inclosos en este sector i als efectes establits en l'article 59.4 de la Llei 30/1992, de 26 de novembre, del Regim Jurídic de les Administracions Públiques i Procediment Administratiu Comú.